
ANTRASIS OPERATYVINIŲ TARNYBŲ DEPARTAMENTAS PRIE KRAŠTO APSAUGOS MINISTERIJOS

	TVIRTINU

Antrojo operatyvinių tarnybų departamento

prie Krašto apsaugos ministerijos

direktoriaus pavaduotoja 

Irena Jankutė-Balkūnė

..................................................................

                           (parašas)


TECHNINĖ UŽDUOTIS
KITOS PASKIRTIES INŽINERINIO STATINIO (KOPĖTĖLĖS ELEKTRONINIŲ RYŠIŲ TINKLAMS) MUITINĖS G. 4, DOMEIKAVOJE, DOMEIKAVOS SEN., KAUNO R. SAV., SUPAPRASTINTAM STATYBOS PROJEKTUI PARENGTI 

2026 m.  birželio 15 d. Nr. VL-265
Vilnius
1. Statinio projekto pavadinimas – kitos paskirties inžinerinio statinio (kopėtėlės elektroninių ryšių tinklams) Muitinės g. 4, Domeikavoje, Domeikavos sen., Kauno r. sav., supaprastintas statybos projektas.

2. Statinio projekto rengimo etapai – 1 (vienas) etapas.
3. Statinio projektavimo paslaugų apimtis – kitos paskirties inžinerinio statinio (kopėtėlės elektroninių ryšių tinklams) Muitinės g. 4, Domeikavoje, Domeikavos sen., Kauno r. sav., supaprastinto statybos projekto (toliau – projektas) parengimas.
4. Objekto teisinis registravimas ir kita informacija apibūdinanti objektą ir žemės sklypą:

4.1. 2000 m. žemės sklypo planas M 1:1000;

4.2. 2000 m. rugpjūčio 22 d. sutartis Nr. P52/2000-0008 „Dėl valstybinės žemės panaudos“;

4.3. nekilnojamojo turto registro centrinio duomenų banko išrašas, registro Nr. 52/44611;
4.4. žemės sklypo, registro Nr. 52/44611, nekilnojamojo daikto kadastrinių matavimų byla 2023 m.

5. Parengti (gauti) statinio projekto rengimo dokumentai – 2024 m. liepos 22 d. Krašto apsaugos ministerijos raštas Nr. 12-01-1425 „Dėl antžeminių kabelių kopėtėlių“.

6. Statinio kategorija – nesudėtingasis statinys.

7. Statinio būsima pagrindinė naudojimo paskirtis – kitos paskirties inžinerinis statinys.

8. Statinio techniniai, paskirties ir kiti pagrindiniai rodikliai:
8.1. kopėtėlės elektroninių ryšių tinklams (toliau – kopėtėlės) turi būti dviejų aukštų;
8.2. kopėtėlių aukštis turi būti 2,10 m +0,05 m ir 2,30 m +0,05 m;
8.3. kopėtėlių plotis turi būti 0,35 m ±0,05 m;
8.4. bendras kopėtėlių ilgis apie 120 m.
9. Statinio įrengimo reikalavimai:
9.1. kopėtėlių atramų konstrukcija turi netrukdyti užkelti kabelius (patiestus šalia kopėtėlių);
9.2. kopėtėlių atramos ilgose tiesiose atkarpose turi būti įrengtos ne didesniu nei 3 metrų atstumu tarp atramų;
9.3. kopėtėlių krypties keitimosi vietose statūs (ir artimi tokiems) kampai turi būti pakeisti mažesnio nuokrypio nuo ašies kampais (30° – 45°) įterpiant ne trumpesnes kaip 1 m ir ne ilgesnes kaip 2 m tiesias kopėtėlių atkarpas;
9.4. kopėtėlės šiaurinėje žemės sklypo dalyje turi būti prijungtos prie esamų kopėtėlių (aukštis gali skirtis);
9.5. kopėtėlės visuose galuose turi būti prijungtos prie esamų įžeminimo taškų (jeigu tokie įrengti);
9.6. kopėtėlės turi būti metalinės, padengtos galvanine cinko danga;
9.7. visos statybos darbų metu išardytos ir (ar) pažeistos dangos, konstrukcijos turi būti numatytos atstatyti, teritorija ir prieigos sutvarkyti (pvz.: numatyti pasėti veją, pakloti naują asfalto dangą, pakloti išardytas šaligatvio plyteles išardytuose/sugadintuose ruožuose, numatyti išvežti arba, jeigu leidžia žemės sklypo reljefo sąlygos bei žemės sklypo valdytojas, paskleisti iškasto grunto perteklių ir pan.).

10. Esamo statinio tyrimų atlikimo poreikis – nėra poreikio.
11. Inžinerinių geologinių ir geotechninių tyrimų atlikimo poreikis – tyrimų atlikimo poreikį nustato ir, jam esant, tyrimus atlieka supaprastinto statybos projekto rengėjas.

12. Saugomos teritorijos apsaugos reikalavimai – reikalavimų nėra.

13. Nekilnojamosios kultūros paveldo vertybės apsaugos reikalavimai – reikalavimų nėra.

14. Techniniai, architektūriniai, kokybės ir kiti sprendinių reikalavimai:
14.1. projekto sudėtis ir jo sprendinių detalumas (išsamumas) turi atitikti STR 1.04.04:2017 „Statinio projektavimas, projekto ekspertizė“ reikalavimus;

14.2. projekto ir jame numatytų atlikti statybos darbų kokybė turi atitikti normatyviniuose statybos techniniuose ir normatyviniuose statinio saugos ir paskirties dokumentuose nustatytus reikalavimus;

14.3. projektas turi būti rengiamas atsižvelgiant į normatyvinius statybos techninius dokumentus ir į šios techninės užduoties reikalavimus;
14.4. projekto sudėtyje turi būti pateiktas sąnaudų kiekių žiniaraštis, kuriame ties kiekviena žiniaraščio pozicija turi būti pateikta nuoroda į konkrečius techninių specifikacijų dalių žymenis;

14.5. projekto sudėtyje turi būti pateiktos techninės specifikacijos, kurios turi būti parengtos visiems numatomiems atlikti statybos ir montavimo darbams bei numatomoms panaudoti medžiagoms, gaminamiems (perkamiems) gaminiams, įrenginiams su nuorodomis į normatyvinius ir kitus dokumentus bei reikalavimus planuojamų atlikti statybos ir montavimo darbų kokybės kontrolei (leistini nuokrypiai, jų įvertinimo metodai ir rodikliai);

14.6. projekto sudėtyje turi būti pateikta statinio statybos skaičiuojamoji kaina;

14.7. projektuojamas statinys turi atitikti esminius statinių reikalavimus;

14.8. projektiniai sprendiniai turi atitikti projektuojamam statiniui taikomų teisės aktų reikalavimus;

14.9. atsižvelgiant į projektuojamo statinio paskirtį, suprojektuoti visus būtinus inžinerinius tinklus, inžinerines sistemas ir, jeigu būtina, kitus statinius projektuojamo ir numatomo pastatyti statinio funkcionavimui bei saugiai eksploatacijai užtikrinti;

14.10. techniniai sprendiniai turi atitikti galiojančius Lietuvos Respublikos reglamentus ir Europos Sąjungos standartus. Jei šios techninės užduoties reikalavimai ir įvairūs susiję reglamentai nesutaptų, pirmenybė teikiama griežčiausiam reikalavimui;


15. Statinio projektavimo ir statybos eiliškumas: 

15.1. projektas turi būti parengtas ir pateiktas statytojui/užsakovui derinti per 15 darbo dienų nuo šios techninės užduoties pateikimo supaprastinto statybos projekto rengėjui datos;

15.2. projektas, pagal statytojo/užsakovo pastabas, jeigu jų bus, turi būti pataisytas ir pateiktas statytojui/užsakovui tvirtinti per 5 darbo dienas nuo pastabų iš statytojo/užsakovo gavimo dienos.

16. Statinio projekto derinimas su krašto apsaugos sistemos institucijomis ir kitais subjektais – su Statytoju/Užsakovu ir kitais subjektais teisės aktų nustatyta tvarka.

17. Statinio projekto įforminimo, komplektavimo ir pateikimo Statytojui/Užsakovui reikalavimai:

17.1. projektas turi būti įformintas LST 1516:2015 „Statinio projektas. Bendrieji įforminimo reikalavimai“ nustatyta tvarka;

17.2. projektas turi būti pasirašytas Statybos įstatymo 24 straipsnio 19 dalyje nustatyta tvarka;

17.3. Statytojui/Užsakovui turi būti:

17.3.1. įvertinimui/tikrinimui perduotas 1 (vienas) projekto egzempliorius skaitmenine forma (PDF formatu) kompiuterinėje CD ar DVD laikmenoje;

17.3.2. perduotas, po atliktų pataisymų pagal statytojo/užsakovo pastabas, 1 (vienas) projekto egzempliorius skaitmenine forma (PDF, WORD, EXCEL, DWG formatu) kompiuterinėje CD ar DVD laikmenoje.


PRIDEDAMA. Kopėtėlių montavimo schema, 1 lapas.

KOPĖTĖLIŲ MONTAVIMO SCHEMA

Pastaba. Montuojamos kopėtėlės schemoje pažymėtos juoda spalva. Schemoje skaičiais pažymėti atstumai turi būti išlaikyti, tačiau yra galimas nuokrypis į didesnę pusę iki 0,5 m.
